
	  РЕПУБЛИКА БЪЛГАРИЯ
  Министерство на образованието и науката
  Регионално управление на образованието – гр. Русе
	 



ДО
НАЧАЛНИКА
НА РЕГИОНАЛНО УПРАВЛЕНИЕ
НА ОБРАЗОВАНИЕТО
ГР. .....................................


УВАЖАЕМИ/УВАЖАЕМА ГОСПОДИН/ГОСПОЖО НАЧАЛНИК,

Във връзка с изпълнение на Заповеди № РД 09-2686/20.09.2018 г. и № РД 09-3014/24.10.2018 г. на министъра на образованието и науката от 07 до 09 юни 2019 г. в град Русе ще се проведе Национален летен турнир по информатика.
Съорганизатори на състезанието са Регионално управление на образованието – Русе, МГ „Баба Тонка” – Русе и Русенски университет  „Ангел Кънчев”.
Предварителната поименна заявка (таблица-Приложение 1) се изпраща задължително до 20.05.2019 г. (до 18.00 часа) на електронен адрес: nlti2019ruse@gmail.com  Заявки след тази дата няма да се приемат. Заявката трябва да не надвишава квотата за участници от областта и да е съгласувана с експерта по информатика и информационни технологии или математика от областта (сканирано-Приложение 2). Състезателите, включени в националните отбори, участват извън квотите на съответната област.
Моля, изписвайте правилно имената на участниците и пълното наименование на училището, тъй като от заявката ще се извличат данните за грамоти и сертификати.
Ръководителите на отбори сами резервират места в хотела, който са избрали. Моля резервациите за хотелите да се извършат своевременно, тъй като местата в хотелите са ограничени и няма да бъдат пазени.
Съгласно глава. VI, т. 1.6 от Приложение №1 към заповед № РД 09-2686/20.09.2018 г. на министъра на образованието и науката за участието си във всяко състезание ученикът, в случай че има навършени 16 години, или съответно родителят/настойникът/попечителят, носещ родителска отговорност за ученика, предварително подава декларации за съгласия за публикуване на:
 - резултатите на ученика и личните му данни (трите имена на ученика, училище, клас, населено място);
- снимки и/или видео с негово участие за целите и за популяризирането на събитието.
Декларациите се предават на организаторите на техническата конференция на 07.06.2019 г. и се отразяват в заявката (таблица-Приложение 1).
Финансовите средства, необходими за участие в състезанието, са за сметка на заявителите.
За допълнителна информация:
·  http://www.rio-ruse.org  и   http://www.mg-babatonka.bg
· Диана Миланова – старши експерт по математика в РУО, Русе, тел.: 082/834209 и 0886 885 600; e-mail d.milanova@rio-ruse.org и d_milanova@abv.bg
 

[bookmark: _GoBack]Приложение:  1. Предварителна програма на състезанието;
			  2. Образец на заявка – Приложение 1 и Приложение 2;
		  3. Хотели за настаняване;
		  4. Образец на декларация.






		С уважение,

Д-Р РОСИЦА ГЕОРГИЕВА  
Началник на РУО – Русе   

